I løbet af informationsdagen vil optagelsesproceduren finde sted. Her skal du gennemprøve basale trænings- og behandlingsøvelser først alene, dernæst med en makker. Terapeuter fra Body SDS vil her vurdere, om du har den naturlige indføling og den raske krop, uddannelsen kræver. Du skal altså ikke have nogen kroniske sygdomme, der kan problematisere din tilværelse som behandler senere i forløbet. Vi kigger derfor på, om du er rask og frisk, og om din krop har kræfter til at kunne behandle og træne. Udover det kigger vi på dine indfølingsevner – om du kan lære at lytte til en klients krop, så du kan give en optimal behandling.